Ozaljski primjer pokazao je, jednako kao i rasprava tijekom dvosatnog okruglog stola, kako je upravo izostanak uključivanja građana u odlučivanje o lokaciji i vrsti postrojenja za proizvodnju električne energije glavni razlog nepovjerenja građana prema izgradnji elektroenergetskih postrojenja. Ovome u značajnoj mjeri doprinose ranija iskustva s realizacijom projekata koji ne zadovoljavaju kriterije očuvanja prirode i okoliša i ne donose korist lokalnoj zajednici kakvim je u raspravi niz puta ocijenjen projekt HE Lešće na Dobri.